Diari Oficial de la Generalitat Valenciana


Sumari del DOGV 3670, del 20-01-2000 (2000/279)

RESOLUCIÓ de 22 de desembre de 1999, del secretari general de la Presidència, de la convocatòria de 20 de setembre de 1999, per la qual es convocaven per a 1999 ajudes a projectes de cooperació internacional al desenvolupament que realitzen organitzacions no governamentals per al desenvolupament (ONGD).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3670

Data del DOGV
:   20-01-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/279


Organisme emissor
:   Presidència de la Generalitat

Tipus de document
:   Resolució

RESOLUCIÓ de 22 de desembre de 1999, del secretari general de la Presidència, de la convocatòria de 20 de setembre de 1999, per la qual es convocaven per a 1999 ajudes a projectes de cooperació internacional al desenvolupament que realitzen organitzacions no governamentals per al desenvolupament (ONGD). [2000/F279]
  
Vist que en data 4 d'octubre de 1999 va ser publicada en el Diari Oficial de la Generalitat Valenciana número 3.596 la Resolució de 20 de setembre de 1999, del secretari general de la Presidència, per la qual es convocaven per a 1999 ajudes a projectes de cooperació internacional al desenvolupament que realitzen organitzacions no governamentals per al desenvolupament (ONGD).
  
Vist que a aquesta convocatòria s'han presentat un total de 98 projectes, en els quals se sol·liciten subvencions que sumen un import total de 0.761.768.436 pessetes.
  
Vist que la Comissió Executiva per a l'aplicació del programa de cooperació al desenvolupament, segons l'article 12 del Decret 201/1997, d'1 de juliol, i l'article 10 de la resolució de convocatòria, després de valorar els criteris establits en la resolució, ha aprovat en la reunió de 15 de desembre de 1999 un dictamen en què es realitza una proposta motivada de resolució de la convocatòria.
  
Ateses les atribucions conferides per l'article 10 de la Resolució de 20 de setembre de 1999; l'article 13 del Decret 201/1997, del Govern Valencià, d'1 de juliol, sobre regulació de les bases per a la cooperació internacional al desenvolupament i del règim específic de transferències de fons destinats a la cooperació amb països en vies de desenvolupament, posats en relació amb l'article 3 del Decret 13/1999, de 30 de juliol, del president de la Generalitat Valenciana, sobre delegació de competències, i a proposta de la Comissió Executiva adoptada en la sessió de 15 de desembre de 1999, resolc:
  
Concedir a les entitats i projectes esmentats en l'annex I les subvencions sol·licitades per l'import que hi apareix especificat.
  
I denegar a les esmentades en l'annex II la sol·licitud presentada, pels motius que s'expressen en el mateix annex.
  
València, 22 de desembre de 1999.- El secretari general de la Presidència: Vicente Gomís Cerdán.
  
(1) No haver superat en l'avaluació tècnica el mínim establit, seguint el contingut econòmic de l'ordre i els criteris fixats en el barem aprovat per la Comissió Executiva per a l'aplicació del Programa de Cooperació amb Països en Vies de Desenvolupament i pel Consell Assessor d'aquesta en la reunió de 15 de desembre de 1999.
  
(2) Haver estat concedida ja subvenció a dos projectes presentats per la mateixa entitat, nombre màxim de projectes per rebre ajudes.
  
(3) No complir el requisit establit en l'article 5.f) del Decret 201/1997, sobre regulació de les bases per a la cooperació internacional al desenvolupament i del règim específic de transferències de fons destinats a la cooperació amb països en vies de desenvolupament.
  
(4) No complir els requisits administratius exigits per la convocatòria.
  
(5) Haver presentat la sol·licitud fora del termini establert.